Indes total di totaj

L’ìndes totàl di totàj (TT), a l’è  vun infra i indes tèrmidinamich e ‘l servìss de valutà la stabilità atmosferega. El fornìss ona indicazion su la probabilità ch’a s’ingeneren di temporaj e su la possibilitàa che ghe sìen anca di fenòmen violent ch’je compagnen (compagn de tempèsta, rebùff discendent e pioeuva torrenzial). 
L’indes el voeur mètt insèma l’effètt del gradient de temperadura e quèll del gradient de umidità in del strat de la troposfera infra i dò altèzz che i sò pression atmosferegh hinn 850 Hpa e 500 Hpa.
Quèst el doarìss dann on’idea de l’instabilità e de la presenza de assée de vapor de acqua de formà i nivol. L’avantàgg de quèll’indes chì a l’è che ‘l dopra direttament i dati rilevàa cont i radio-sondagg o quèj di modèj de prevision numerica senza ‘vègh besògn de calcolà prima la temperadura potenzial come per l'indes de sollevament.

 Definizion 

Quèll indes chì a l’è de fàtt la sòma de dò indes distint, el totàl verticàl (VT – de la lengua inglesa Vertical Total) e ‘l totàl traversàl (CT – de la lengua inglesa Cross Total). El totàl verticàl el rappresenta el profìl vertical de la temperadura, inveci el total trasversal el ne dà ona immagin del profìl de umidità.  

Chèsta chì a l’è l’equazion de calcolà l’indes total di totaj  

indoe : 

  = pont de rosada a l’altèzza a la pression de 850hPa.
  = temperadura a 850 hPa 
  = temperadura a 500 hPa

 Interpretazion 

Se a se definissen innanz de tutt i tipi de temporaj:
Temporaj legger : quèj con di ventàd inferior de 35 noeud e grann de tempesta  pussée piscinìtt 13 mm de diametro ;
Temporaj moderàa: quèj con di ventàd infra 35 e 50 noeud e grann de tempèsta infra 13 e 25 mm de diametro;
Temporaj violent : quèj con di ventàd superior de 50 noeud, grann de tempèsta de pussée de 25 mm e di vent che destrùggen.

L'interpretazion de l'indes TT a l’è quèsta chì : 

Indes TT 	Temporaj< 40  	Nissun temporal40 - 43  	Bass ris’c de temporaj44 - 45  	On quaj temporal debol46 - 47  	On quaj temporal moderàa, temporaj debol spars48 - 49  	Temporaj violent isolàa, temporaj moderàa spars50 - 57  	On quaj temporaj violent, tromb d’aria isolàa.58 - 59  	On quaj temporal violent con tromb d’aria> 59  	Temporaj violent spars, tromb d’aria

Robert C. Miller (1972) l’ha fàa on studi approfondìi de l’indes TT e di sò dò component {{cita pubblicazione |nome= Richard C. |cognome= Miller |titolo= Notes on analysis and severe storm forecasting procedures of the Air Force Global Weather Central.  |rivista= Technical Report (R) |editore= Headquarters, Air Weather Service, USAF
 |città= |volume= |numero= |anno=1972 |mese= |pp=190 |id= |pmid= |url= |lingua= inglesa |accesso= |abstract= . I risultà che l’ha ottegnùu hinn riassùnt chìchiscì ma l’è possibil che ghe sia ona sora-interpretazion di informazion fornìd de l’indes.  

PrevisionTotal Trasversàl	Totàl verticàl 	Totàl di totàjtemporaj leggér de isolàa o comunque minga tròpp18 - 19 < 26 44 temporaj leggér spars e ‘n quajvun moderàa 20 - 21 26 46 temporaj leggér spars, on quajvun moderàa e quajvun violent isolàa 22 - 23 26 48 temporaj moderàa spars, on quajvun violent e di tromb d’aria isolàa.24 - 25 26 50 temporaj moderàa de spars a spantegàa, di temporaj violent e ona quaj tromba d’aria.26 - 29 26 - 29 52 - 58 tanti temporaj moderàa, temporaj violent spars e tromb d’aria > 30 30 e pussèe 60 

Gh’è tuttamanch de regordà che qualsessìa indes deperlù l’è nò assée de prevedè i temporaj, de già che per el svilupp de on temporal la serviss ona spinta iniziàl, o ben l’aria la gh’ha de vèss rusada a levà su per ona quaj reson che la pò vèss:  
frontal, o ben se ‘l riva on front frècc;
orografica, o ben se l’aria l’è rusada a’nda su quand che el vent l’incontra ona cadèna motagnosa
per fòrt riscaldament, o ben se l’aria scaldada la ven pussé calda de quella intorna e la va su.

 Utilizzazion 

Quèll’indes chì a l’è stàa doprà in manera divèrsa in divèrsi region; quaivun l’hà doprà l’indes complètt , quajvun domà ona soa part. L’ìndes TT a l’è stàa progettàa de prevedè la freguenza di temporaj e minga la soa fòrza. Ancaben el sia assée capàzz cont i mass d’aria polar e tropicàl el tend a vèss pòch rappresentatìv in di atmofér pussée frègg. 

I valor de TT hinn pussée grand quand che la differenza de temperadua intra 850 et 500 hPa  al’è granda e gh’è ona massa d’aria molto ùmeda ai livèj de bass ma el ne pò dà di informazion sbagliàd quand che vun di du fattor a l’è esageràa. Per esempi, despèss l'indes l’insegna el ris’c de temporaj ind i mass d’aria artich estremament stabil ma sàtur. Donca a se gh’hà semper de doprà i radio-sondagg per ‘vègh pussée  de detali dòpo vègh doprà el TT ‘me indicador de la convezion possìbil.

El TT l'è bon de vèss aplicàa soratùtt in situazion de temporal pre-frontaj oppur de gott frègg in quòta.

 Riferiment 

Categoria:Meteorologia
Categoria:Termodinamega de l'atmosfera